שטר (להקה)

שטר היא להקת ראפ רוק ישראלית-אמריקאית, שמקורה בבית שמש.

הלהקה הוקמה בשנת 2006 על ידי הראפר הישראלי-אמריקאי אורי מוראי והגיטריסט הישראלי-אנגלי בנימין אדם .

היסטוריה 
מקימי הלהקה אורי מוראי ובנימין אדם נפגשו בישיבת אש התורה בירושלים, לאחר שנהלו חיים לא דתיים ברובם. השניים החלו ליצור יחד מוזיקה, ובסופו של דבר הקימו את הלהקה בשנת 2006.

במאי 2010 הוציאה הלהקה את אלבום הבכורה "Infinity", שהופק על ידי חברת התקליטים הישראלית התו השמיני. שנה לאחר מכן, חתמה הלהקה גם בחברת Shemspeed, שהפיצה מחדש את האלבום ב-5 במרץ 2012 בארצות הברית. באותה השנה, הוציאה הלהקה את המיני-אלבום "Boss EP".

בשנת 2016 השתתפה הלהקה בעונה השלישית של תוכנית הריאלטי "הכוכב הבא לאירוויזיון", והגיעו למקום התשיעי.

חברי ההרכב 
 אורי מוראי - ראפ
 בנימין אדם  - גיטרה, פזמונאות, הפקה מוזיקלית
 דן יצחק - קולות
 אבי סומרס - גיטרה בס
 צבי סולומונס - תופים

חברים לשעבר 
 אלכס לופז-דיאס - גיטרה בס
 דויד אפשטיין - תופים

דיסקוגרפיה

אלבומים 
 Infinity (2010, אלבום)
 Boss EP (2012, מיני-אלבום)

סינגלים 
BOSS - סינגל-קליפ בסגנון היפ-הופ, פופ וטכנו. יצא בנובמבר 2012. 

gone again - סינגל בסגנון היפ-הופ. יצא בפברואר 2013.

מעוז צור - סינגל-קליפ לחג החנוכה. יצא בדצמבר 2016.

אחד מי יודע - סינגל-קליפ לחג הפסח. יצא באפריל 2017.

מאורת הארנבת - סינגל בו מתארח הראפר ניסים בלאק. יצא ביולי 2019.

קישורים חיצוניים

הערות שוליים 

להקות היפ הופ ישראליות
להקות רוק ישראליות
מתמודדי הכוכב הבא